stanford-oval/wikipedia huggingface dataset:
Toimintakeskus Mylly
Aiheesta muualla

Myllyn toiminta hyvällä pohjalla Yle Uutiset.  10.8.2010.
Janne Savenius

Janne Savenius (23. heinäkuuta 1968 – tammikuu 2019) oli suomalainen salibandyn pelaaja. Savenius pelasi uransa aikana vuosina 1990–2004 Tampereen Gunnersissa lukuun ottamatta yhtä kautta SBS Porissa. Savenius pelasi 231 liigaottelua ja teki niissä 187 tehopistettä ja pelasi divarissa 83 ottelua ja teki niissä 103 tehopistettä. Maaotteluita Savenius pelasi 26 ja hän teki niissä kymmenen tehopistettä.
Savenius kuoli tammikuussa 2019 50-vuotiaana vaikeaan sairauteen. Saveniuksen kaksoisveli on Jarkko Savenius.
Joakim Skovgaard

Joakim Skovgaard vaimonsa Agneten kanssa.
Joakim Skovgaard (1856–1933) oli tanskalainen taidemaalari ja kuvanveistäjä, joka teki henkilö- ja satuaiheisia kuvia sekä uskonnollisia alaa uudistaneita monumentaalisia teoksia. Hän työskenteli myös taideteollisuuden usealla alalla. 1920-luvun alkupuolella hän oli Kööpenhaminan taideakatemiassa professorina. Hän oli monumentaalimaalauksen uranuurtaja. Skovgardin päätyö on suurisuuntainen Viborgin tuomiokirkon freskomaalaus-, kattomaalaus- ja lasimaalauskoristus (1901–1906 sekä 1912–1913). Siinä uskonnollinen tunne yhtyy dekoratiivisuuteen. Tämän työn lisäksi hänen töitään ovat ainakin valtava Kristus kuolleiden valtakunnassa vuosilta 1891–1894 sekä Lundin tuomiokirkon kuorin mosaiikit. Ateneumissa on hänen maalauksensa Ritari kauriin hahmossa (1920). Myös hänen isänsä Peter Christian Skovgaard (1817–1875) ja veljensä Niels Skovgaard (1858–1938) olivat taidemaalareita.
Jelena Slesarenko

| Mitalit | Mitalit | Mitalit |  |
| --- | --- | --- | --- |
|  Jelena Slesarenko |  Jelena Slesarenko |  Jelena Slesarenko |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Budapest 2004 | korkeushyppy |  |
|  Kultaa | Moskova 2006 | korkeushyppy |  |
|  Hopeaa | Valencia 2008 | korkeushyppy   |  |
Jelena Vladimirovna Slesarenko (o.s. Sivušenko, s. 28. helmikuuta 1982 Volgograd, Neuvostoliitto) on venäläinen korkeushyppääjä, olympiavoittaja ja sisäratojen maailmanmestari.
Slesarenko sijoittui neljänneksi Grosseton alle 20-vuotiaiden EM-kilpailuissa 2001. Hän oli viides Wienin EM-hallikisoissa 2002. Hän sai hopeaa alle 23-vuotiaiden EM-kilpailuissa Bydgoszcsissa 2003 tuloksella 196 ja pronssia saman vuoden Daegun universiadeissa.
Slesarenko nousi suuren yleisön tietoisuuteen voitettuaan Budapestin sisäratojen MM-kisoissa 2004  maailmanmestaruuden tuloksella 204. Hänen hyvä vireensä jatkui myös kesällä ulkoradoilla. Euroopan cupissa hän ylitti 204 sivuten omaa ennätystään. Ateenan 2004 olympialaisten loppukilpailussa Slesarenko ylitti 204 ensimmäisellään, mihin kukaan muu kilpailija ei kyennyt. Tämän jälkeen hän ylitti uuden Venäjän ja olympialaisten ennätyskorkeuden 206, ja yritti vielä maailmanennätystä 210, jossa kuitenkin epäonnistui. Hän päätti menestyksekkään kautensa voittoon IAAF:n yleisurheilufinaalissa.
Kauden 2005 Slesarenko joutui olemaan pääosin kilpailuista sivussa loukkaantumisten takia. Hän joutui viime hetkellä jäämään pois myös Helsingin MM-kisoista. Hän kuitenkin ylitti heinäkuussa Tulassa 2 metriä. Moskovan MM-hallikisoissa 2006 Slesarenko voitti maailmanmestaruuden tuloksella 202. Göteborgin EM-kisoissa hän sijoittui viidenneksi ja Ateenan maailmancupissa hän voitti lajinsa.
Vuonna 2007 Slesarenko voitti Euroopan cupin ja sijoittui Osakan MM-kilpailuissa neljänneksi. Maaliskuussa 2008 hän saavutti hopeaa sisäratojen MM-kilpailuissa Valenciassa tuloksella 201. Pekingin olympialaisissa hän sijoittui alun perin neljänneksi ylitettyään 201. Berliinin MM-kilpailuissa 2009 hän oli alun perin kymmenes. Daegun MM-kilpailuissa 2011 hän oli alun perin neljäs tuloksella 197 cm. Hän karsiutui loppukilpailusta Moskovan MM-kilpailuissa 2013.
Slesarenko sai vuonna 2018 urheilun kansainvälisen vetoomustuomioistuimen päätöksellä neljän vuoden kilpailukiellon ajalle 4.10.2016–3.10.2020 ja kaikki hänen tuloksensa aikavälillä 23.8.2008–22.8.2012 hylättiin takautuvasti. Slesarenkon Pekingin olympialaisissa 2008 ja Daegun MM-kilpailuissa 2011 antamat dopingnäytteet osoittautuivat uusintatutkimuksissa vuonna 2016 positiivisiksi dopingin käytön suhteen.
Slesarenko on 179 senttimetriä pitkä ja painaa 54 kilogrammaa.
Talviuniversiadit 2015

| Talviuniversiadit 2015 |
| --- | --- |

Isäntäkaupunki:   Granada, Espanja ja   Štrbské Pleso / Osrblie, Slovakia
Osallistujamaita:  43
Osallistujat:  1 544
Kisatapahtumat:  68
Avajaiset:  24.1. Slovakiassa 4.2. Espanjassa
Päättäjäiset:  1.2. Slovakiassa 14.2. Espanjassa
Avaaja:  Andrej Kiska Slovakiassa ja Felipe VI Espanjassa
Urheilijoiden vala:  Sara Hurtado
Olympiatulen sytyttäjä:  Patricia Muñoz
Talviuniversiadit 2013, järjestyksessään 27. talviuniversiadit, järjestettiin Granadassa Espanjassa ja Štrbské Plesossa / Osrbliessa Slovakiassa 24.1.–14.2.2015. Kisoissa oli mukana 1 544 opiskelijaurheilijaa 43 eri maasta. Talviuniversiadeissa oli 68 urheilutapahtumaa 11 eri lajissa.
Valintaprosessi

Kansainvälinen opiskelijaurheiluliitto (FISU) ilmoitti 14.3.2009 isäntäkaupungiksi Granadan, koska se oli ainut hakija.
25.6.2014 FISU ilmoitti, että Slovakia on yhteistyö-isäntä vuoden 2015 talviuniversiadeissa. FISU hyväksyi pohjoismaisten hiihtolajien ja ampumahiihdon siirtämisen Slovakiaan, koska Granadan järjestelytoimikunta ei pystynyt isännöimään näitä lajeja.
Lajit

Pohjoismaiset hiihtolajit kilpailtiin Štrbské Plesossa, ampumahiihto Osrbliessa ja loput lajit Granadassa. Kisoissa käytiin 68 eri urheilutapahtumaa 11 eri lajissa. Suluissa tapahtumien määrä lajikohtaisesti.
Lajit > Granada

Alppihiihto (10)
Curling (2)
Freestylehiihto (8)
Jääkiekko (2)
Kaukalopikaluistelu (8)
Lumilautailu (8)
Taitoluistelu (4)
Lajit > Štrbské Pleso

Pohjoismaiset hiihtolajit (17)
Maastohiihto (9)
Mäkihyppy (5)
Yhdistetty (3)
Lajit > Osrblie

Ampumahiihto (9)
Kilpailupaikat

Kilpailutapahtumat järjestettiin kolmella eri alueella; Grandassa Espanjassa, Štrbské Plesossa ja Osrbliessa Slovakiassa.
Kilpailupaikat > Granada

Palacio de Exposiciones y Congresos de Granada — avajaisseremonia
Palacio Municipal de Deportes de Granada — miesten jääkiekko ja päättäjäisseremonia
Pabellón de Mulhacen — naisten jääkiekko
Pabellón de Universiada — curling
Universiade Igloo — taito- ja kaukalopikaluistelu
Sierra Nevada Ski Resort
Universiada — alppihiihto
Parque Sulayr — freestylehiihto ja lumilautailu
Kilpailupaikat > Štrbské Pleso

Štrbské Pleso — maastohiihto, avajais- ja päättäjäisseremoniat
MS 1970
MS 1970 B — mäkihyppy ja yhdistetty
Kilpailupaikat > Osrblie

Biatlonový areál v Osrblí — ampumahiihto
Osallistujamaat

Seuraavat joukkueet osallistuivat talviuniversiadeihin. Suluissa urheilijoiden määrä joukkueessa.
| 0 | 1 | 2 | 3 |
| --- | --- | --- | --- |
|  Aasia  Etelä-Korea (86)   Hongkong (2)   Japani (97)   Kazakstan (89)   Kiina (94)   Kirgisia (4)   Mongolia (6)   Singapore (1) Afrikka  Etelä-Afrikka (1)  |  Eurooppa  Alankomaat (6)   Andorra (9)   Belgia (3)   Bulgaria (4)   Espanja (78)   Georgia (6)   Iso-Britannia (15)   Italia (39)   Itävalta (37)   Kroatia (4)   Latvia (7)   Liettua (6)   Norja (33)   Puola (72)  |   Ranska (60)   Ruotsi (42)   Saksa (20)   Serbia (2)   Slovakia (56)   Slovenia (17)   Suomi (33)   Sveitsi (51)   Tšekki (71)   Turkki (24)   Ukraina (51)   Unkari (4)   Valko-Venäjä (15)   Venäjä (178)   Viro (6)  |  Pohjois-Amerikka  Kanada (82)   Meksiko (2)   Yhdysvallat (117) Oseania  Australia (13)   Uusi-Seelanti (1)  |
Mitalitaulukko

Maiden järjestys on ensin kultamitalien määrän mukaan, sitten hopeamitalien ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä.
Isäntämaa
| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kulta | Hopea | Pronssi | Yht. |
| 1 |  Venäjä | 20 | 18 | 18 | 56 |
| 2 |  Etelä-Korea | 5 | 9 | 2 | 16 |
| 3 |  Kazakstan | 5 | 6 | 0 | 11 |
| 4 |  Sveitsi | 5 | 1 | 4 | 10 |
| 5 |  Kiina | 5 | 0 | 4 | 9 |
| 6 |  Norja | 5 | 0 | 1 | 6 |
| 7 |  Saksa | 3 | 4 | 1 | 8 |
| 8 |  Tšekki | 3 | 3 | 5 | 11 |
| 9 |  Italia | 3 | 2 | 2 | 7 |
| 10 |  Japani | 2 | 5 | 2 | 9 |
| 11 |  Puola | 2 | 4 | 4 | 10 |
| 12 |  Yhdysvallat | 2 | 3 | 3 | 8 |
| 13 |  Itävalta | 2 | 1 | 2 | 5 |
| 13 |  Ukraina | 2 | 1 | 2 | 5 |
| 15 |  Bulgaria | 2 | 0 | 0 | 2 |
| 16 |  Slovakia | 1 | 3 | 4 | 8 |
| 17 |  Ranska | 1 | 2 | 6 | 9 |
| 18 |  Kanada | 0 | 2 | 3 | 5 |
| 19 |  Andorra | 0 | 2 | 1 | 3 |
| 20 |  Espanja | 0 | 2 | 0 | 2 |
| 21 |  Iso-Britannia | 0 | 0 | 1 | 1 |
| 21 |  Liettua | 0 | 0 | 1 | 1 |
| 21 |  Ruotsi | 0 | 0 | 1 | 1 |
| 21 |  Slovenia | 0 | 0 | 1 | 1 |
| Yhteensä | Yhteensä | 68 | 68 | 68 | 204 |
Japan Post Bank

| Japan Post Bank |
| --- | --- |

Yritysmuoto:  osakeyhtiö
Osake:  JPX: osake 7182
ISIN:  JP3946750001
Perustettu:  2006
Toimitusjohtaja:  Toshiharu Ono 
Puheenjohtaja:  Norito Ikeda  (hallituksen pj)
Kotipaikka:  1-3-2 Kasumigaseki, Chiyoda-ku, Tokio 100-8798, Japani
Toimiala:  Pankki- ja rahoituspalvelut
Liikevaihto:   1 968,987 mrd JPY (-5,2 %, 3/2016 päättynyt tilivuosi)
Nettotulos:   325,069 mrd JPY (-12,0 %, 3/2016 päättynyt tilivuosi)
Henkilöstö:  12 905 (2016)
Emoyhtiö:  Japan Post Holdings
Kotisivu:  www.jp-bank.japanpost.jp
Infobox OKVirheellinen NIMI-arvo: 
Japan Post Bank Co., Ltd. (jap. 株式会社ゆうちょ銀行, Kabushiki-gaisha Yū-cho Ginkō) on suuri japanilainen pankki, jonka pääkonttori sijaitsee Tokiossa. Japan Post Bank (Japanin postipankki) on tytäryhtiö ja osa postitoimintojen ja rahoituspalvelujen yritysryhmää Japan Post Holdingsia. Japanin pörssissä noteerattu Japan Post Bank (osake 7182 (Arkistoitu – Internet Archive)) perustettiin vuonna 2006 osana Japanin aiemmin valtiollisesti hoidetun postitoiminnan yksityistämistä. Emoyhtiö Japan Post Holdings oli talousjulkaisu Forbesin maailman suurimpien julkisesti noteerattujen yritysten vuoden 2016 Forbes Global 2000 -listalla maailmanlaajuisesti sijalla 26. sijoittuen samalla Japanin toiseksi suurimmaksi julkisesti noteeratuksi yritykseksi (osakkeiden markkina-arvo yhteensä 62,6 mrd USD toukokuussa 2016).
Maaliskuun lopussa 2016 päättyneellä tilikaudella Japanin postipankilla oli 234 omaa konttoria ja 27 314 pankkiautomaattia. Tämän lisäksi se toimi 23 879 postitoimiston yhteydessä. Henkilökunnan määräksi kirjattiin 12 905 (2016).
Taseensa perusteella (1 730,31 mrd. USD) pankki luokiteltiin keväällä 2016 maailman 14. suurimmaksi julkisesti noteeratuksi pankiksi. Japan Post Bank on Japanin suurimpia pankkikonserneja Mitsubishi UFJ Financial Groupin, Mizuho Financial Groupin ja Sumitomo Mitsui Financical Groupin ohella.
Japan Post Holdings -konsernin pääkonttori Tokion Chiyodassa.
Japanin postin ja Japanin postipankin yhteiskonttori Nagoyassa.
Aiheesta muualla

Kuvia tai muita tiedostoja aiheesta Japan Post Bank Wikimedia Commonsissa
Johann Elias Schlegel

| Johann Elias Schlegel> Henkilötiedot |
| --- | --- |
Syntynyt: 1719
Kuollut: 1749 (29–30 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Johann Elias Schlegel (1719–1749) oli saksalainen runoilija ja esteetikko. Hän oli vuodesta 1748 professorina Sorøn akatemiassa Tanskassa. Hänen teoksistaan esimerkkejä ovat murhenäytelmät Hermann ja Canut, ein Trauerspiel sekä huvinäytelmät Der Triumph der guten Frauen ja Die stumme Schönheit. Runoteoksia merkittävämpiä ovat hänen esteettiset tutkielmansa muun muassa Shakespearestä sekä teos Ästetische und dramaturgische Schriften, jonka Antoniewicz julkaisi 1887 uudestaan. Hänen kootut teoksensa ilmestyivät 1761–1770. G. E. Lessing kehui hänen komedioitaan Die Stumme Schönheit (1747) ja Der Triumph der guten Frauen (1748).
Schlegelin veljenpoikia olivat August Wilhelm von Schlegel and Friedrich von Schlegel.
Toimintapotentiaali

Toimintapotentiaali eli toimintajännite eli aktiopotentiaali on solun – usein hermosolun – kalvoa pitkin kulkeva sähköisen latauksen aalto. Toimintajännitteet kuljettavat nopeita kudostenvälisiä viestejä ja ne ovat tärkeä osa eliötä. Niitä syntyy monentyyppisissä soluissa, mutta laajimmin ne ovat hermoston viestejä hermosolujen välillä ja niiden kautta muille kehon solukoille kuten lihaksille ja rauhasille. Hermosoluja pitkin kulkevat toimintapotentiaalit ovat hermoimpulsseja. Hermosolujen lisäksi myös mm. lihassoluissa etenee toimintajännitteitä.
Eläinten lisäksi useilla kasveilla esiintyy toimintajännitteitä, jotka säätelevät niiden toimintaa.  Eläinten hermoissa etenevät toimintajännitteet tapahtuvat natrium- ja kaliumvirtoina kun taas kasvit käyttävät kaliumin lisäksi kalsiumia. Eläinten lihassoluissa myös kalsiumilla on tärkeä rooli toimintajännitteen kulussa.
Toimintajännitteet ovat hermoviestien kuljetuksen keskeinen tekijä. Niiden ominaisuudet voivat säännellä eliön kehitystä ja yhtä lailla mahdollistaa elinten ja kudosten keskitetyn säätelyn.
Solun sisä- ja ulkopinnan välillä vallitsee aina sähköinen jännite eli potentiaali. Lepotilassa eli lepojännitteessä olevan solun sisällä vallitseva varaus on tasaisen negatiivinen (noin -70 mV) suhteessa solun ympäristöön eikä juuri vaihtele. Solu pitää yllä aktiivisesti lepojännitettä Na-K-pumpun avulla käyttäen ATP:hen varastoitunutta kemiallista energiaa. Kun aktivoitavissa olevan solun jännite purkautuu eli sen sähkölataus nousee lepotasolta yli kynnyksen (engl. threshold), solussa laukeaa toimintajännite.
Hermosolun toimintajännite on solun polaarisuuden nopea, muutaman millisekunnin kestoinen heilahdus negatiivisesta positiiviseen ja takaisin. Lihassolussa toimintajännite voi kestää satoja millisekunteja.
Toimintajännitteen vaiheet > Lepojännite

Solun täytyy pitää yllä aktiivisesti sille ominaista tasapainotilaa pystyäkseen toimimaan oikein ja reagoimaan muutoksiin. Lepojännitteessä solukalvon yli kulkee jännite, joka aiheuttaa solun sisäpuolelle negatiivisen varauksen verrattuna solun ulkopuoleen. Lepojännite syntyy monesta osatekijästä, kuten solun sisällä olevista, solukalvoa läpäisemättömistä varauksellisista makromolekyyleistä (esimerkiksi proteiineista), sekä solukalvon pinnalla olevien passiivisten natrium (Na) -, kalsium (Ca) - ja kalium (K) -ionien vuotokanavien ominaisuuksista. Tärkeässä osassa lepojännitteen ylläpidossa on aktiivinen kalvoproteiini Na-K-ATPaasi, joka pumppaa samalla kolme natriumionia solusta ulos ja kaksi kaliumionia solun sisään käyttäen ATP:n hydrolyysissä vapautuvaa energiaa.
Toimintajännitteen vaiheet > Toimintajännitteen alkuvaihe

Hermosolun jännite voi purkautua esimerkiksi hermovälittäjäaineen vaikutuksesta. Hermovälittäjäainetta sitoutuu solukalvon pinnalla oleviin ionikanaviin saaden ne aukeamaan. Ioneja virtaa soluun ja ne rikkovat lepojännitteen. Jännitteen muuttuminen aiheuttaa joidenkin Na-kanavien aukeamisen, jolloin natriumioneja virtaa soluun.
Toimintajännitteen vaiheet > Toimintajännitteen eteneminen

Joidenkin Na-kanavien aukeaminen aiheuttaa myös viereisten Na-kanavien aukeamisen. Natriumionit ovat varaukseltaan positiivisia, joten Na-ionien virtaus muuttaa solukalvon sisäpinnan varauksen positiiviseksi.
Toimintajännitteen vaiheet > Huippu

Kun kalvojännite on noin +30 mV, Na-kanavat sulkeutuvat ja pysyvät hetken toimimattomina pystymättä heti osallistumaan mahdollisiin uusiin signaaleihin. Na-kanavien sulkeutuessa kaliumkanavat aukeavat.
Toimintajännitteen vaiheet > Loppu

Kaliumionit ovat natriumionien tavoin positiivisia ja kaliumkanavien avauduttua kaliumionit siirtyvät ulos positiivisesti varautuneelta solukalvon sisäpinnalta. Näin kalvojännite palautuu negatiiviseksi, mitä kutsutaan repolarisaatioksi. Lopuksi Na-K-ATPaasi palauttaa ionikonsentraatiot ennalleen pumppaamalla kaliumioneja solun sisään ja natriumioneja ulos, minkä jälkeen solu on valmis uuteen depolarisaatioon.
Johann Ernst von Hanxleden

Johann Ernst von Hanxleden
Johann Ernst von Hanxleden eli Arnos Paathiri tai Arnos Padri, (1681 Ostercappeln, lähellä Osnabrückiä, Ala-Saksi – 20. maaliskuuta 1732 Palayur, Trichurin alue, Kerala, Intia) oli saksalainen jesuiittapappi, joka oli lähetyssaarnaajana Intiassa. Hän laati kielioppeja, muun muassa sanskritin kielen Grammatica grandonican, joka vaikutti merkittävästi Sidharubamin kieliopin ilmestymiseen vuonna 1790. Hän kirjoitti myös runoja.
Jerry Adler

| Jerry Adler> Henkilötiedot |
| --- | --- |
Syntynyt: 4. helmikuuta 1929 (ikä 95) Brooklyn New York
Ammatti:  näyttelijä, tuottaja, teatteriohjaaja
Näyttelijä
Merkittävät roolit:  Herman "Hesh" Rabkin (Sopranos) Howard Lyman (Good Wife)
Aiheesta muualla
IMDb
Jerry Adler (s. 4. helmikuuta 1929 Brooklyn New York) on yhdysvaltalainen näyttelijä, tuottaja ja teatteriohjaaja. Hänet tunnetaan parhaiten rooleistaan televisiosarjoissa Sopranos ja Good Wife.
Elämä ja ura

Adler syntyi ja varttui Brooklynissa New Yorkissa. Hän on taustaltaan juutalainen ja hänen perheessään puhuttiin jiddishiä. Adlerin isä oli Group Theatren manageri. Hänen isosetänsä oli teatterinäyttelijä Jacob Pavlovich Adler, jonka kautta hän on sukua Stella ja Luther Adlerille, jotka olivat myös näyttelijöitä. Hän on ollut naimisissa Joan Laxmanin kanssa heinäkuusta 1994 lähtien. Aiemmin hän oli naimisissa Dolores Parkerin kanssa.
Adler teki uraa teatterialalla toimien managerina ja ohjaajana. Hän teki ensimmäisen näyttelijänroolinsa vasta vuonna 1992, elokuvassa Paljastava silmä. Hän esiintyi televisiosarjassa Villi Pohjola, jota David Chace oli käsikirjoittamassa. Myöhemmin Chase loi Sopranos-draamasarjan, johon hän pyysi Adleria esittämään Hesh Rabkinin roolia. Sopranosin jälkeen Adler on näytellyt muun muassa sarjassa Good Wife.
Osittainen filmografia > Elokuva

Paljastava silmä (1992)
Manhattanin murhamysteeri (1993)
Lainakengissä (2005)
Oikeanlaista kemiaa (2005)
Synecdoche, New York (2008)
Väkivallan vuosi (2014)
Fair Market Value (2019)
Osittainen filmografia > Televisio

Villi Pohjola (1994–1995)
One Life to Live (1995)
Sopranos (1999–2007)
Asema 62 (2007–2011)
Good Wife (2011–2016)
Transparent (2017)
Janne Kettunen (muusikko)

| Janne Kettunen> Henkilötiedot.Muusikko |
| --- | --- |
Tyylilajit:  Kuoromusiikki Funk rock Pop
Soittimet:  Trumpetti, laulu
Yhtyeet:  Seminaarinmäen mieslaulajat Funkykarkurit A-Tyyppi
  [ Muokkaa Wikidatassa ] [ ohje ]  
Janne Kettunen on suomalainen muusikko, tuottaja ja säveltäjä. Hän omistaa jyväskyläläisen musiikkistudio Studio Audion. Kettunen tunnetaan myös Semmareiden ja Funkykarkureiden jäsenenä.
Elämä

Alun perin Kuopiosta kotoisin oleva Kettunen muutti Jyväskylään 1988 opettajaopintojen perässä. Seuraavana vuonna perustettiin opettajaopiskelijoista koostuva Seminaarinmäen mieslaulajat, jossa Kettunen on edelleen mukana. Samoihin aikoihin hän oli perustamassa niin ikään opiskelijakaveruksista koostunutta Collection Blues Bandia, joka 1990-luvulla sai nimekseen Funkykarkurit. Funkykarkureissa hän soitti trumpettia ja lauloi.
Janne Kettunen pyörittää päätyönään Seppälässä sijaitsevaa Studio Audiota, jonka toiminnassa hän on ollut mukana jo 1990-luvulta lähtien.
Johann Eusebius Schmidt

Johann Eusebius Schmidt (12. tammikuuta 1670 Hohenfelden, Thüringen – 25. joulukuuta 1745 Siebleben, Saksa) oli saksalainen luterilainen pappi ja saksalaisen pietismin johtohahmon August Hermann Francken oppilas, virsirunoilija.
Schmidtin isä oli pappi, joka antoi pojalle ensiopetuksen 12-vuotiaana. Schmdt lähti Gothan lukioon, jossa hän kävi koulua kuusi vuotta. Vuonna 1688 hän siirtyi opiskelemaan Jenan yliopistoon ja Erfurtiin, jossa hän opiskeli teologiaa muun muassa August Hermann Francken johdolla. Kun Francke lopetti työnsä Erfurtissa 1691, hänen ja Schmidtin välinen yhteys säilyi. Hallessa Francken luona käydessään hän tutustui Johann Anastasius Freylinghauseniin, joka julkaisi vuonna 1704 kuuluisan pietistisen virsikokoelman Geist-reiches Gesang-Buch. Schmidt toimi pappina Sieblebenissä lähellä Gothaa 47 vuotta.
Schmidt tunnetaan useiden hengellisten laulujen kirjoittajana joita hän kirjoitti oman ilmoituksensa mukaan 42. Itse hän ei niitä julkaissut, vaan antoi ne Freylinghausenille, joka otti niitä virsikirjaansa Geistreiches Gesangbuch. Johann Sebastian Bach on käyttänyt hänen virttään "Es ist vollbracht! Vergiß ja nicht dies Wort" kantaatissaan BWV 485.
Schmidtin virsiä suomenkielisissä kirjoissa:
Suomen evankelis-luterilaisen kirkon virsikirja
Virsi 386 Salattu Herra, valtakunnassasi (Verborgner Gott, du wohnst in einem Lichte, julk. Freylinghausenin virskirjassa 1714, suom. Halullisten sieluin hengelliset laulut 1790, uud. Wilhelmi Malmivaara 1893, Anna-Maija Raittila 1979. Sävelmä: Toisinto Mikkelistä).
Ruotsin kirkon virsikirja
Virsi 570 Salattu Herra, valtakunnassasi (Ruots. Carl J. E Hasselberg 1923, suom. ruotsinkielisen tekstin mukaan Anna-Maija Raittila 1999, Sävelmä: David Vikander 1937)
Hengellisiä lauluja ja virsiä
Laulu 234 Valvo oi, valvo oi! Siion, Herras varro vain  (Suom. Tekla Renfors 1900)
Laulu 272 Salattu Herra, valoss' asuvainen  (Suom. Halullisten sieluin hengelliset laulut 179, Maria Joutsen 1903)
Siionin virret
Virsi 99 Salattu Herra, valtakunnassasi (Halullisten sieluin hengelliset laulut 1790, uud. Wilhelmi Malmivaara 1893, Anna-Maija Raittila 1979, toimikunta 2016)
Virsi 100 Salattu voima uskon elämässä (Suom. Halullisten sieluin hengelliset laulut 1790, uud. Wilhelmi Malmivaara 1893, Anna-Maija Raittila 1979, toimikunta 2016)
Jani Kiviharju

| Jani Kiviharju> Henkilötiedot |
| --- | --- |
Syntynyt: 26. joulukuuta 1974 (ikä 49) Turku, Suomi
Kansalaisuus:   Suomi
Jääkiekkoilija
Lempinimi:  Stouni
Pelipaikka:  oikea laitahyökkääjä
Maila:  vasen
Pituus:  172 cm
Paino:  77 kg
Seura
Seura:  TPS
Sarja:  SM-liiga
Tehtävä:  apuvalmentaja / joukkueenjohtaja
Pelaajaura
Pääsarjaura:  1996–2006
Seurat:  Kiekko-67 (I-div.) TPS (SML) HC Mulhouse (Ranska) EfB Ishockey (Tanska)
Jani Kiviharju (s. 26. joulukuuta 1974 Turku) on suomalainen entinen jääkiekkoilija, joka toimii nykyään Turun Palloseuran B1-nuorten päävalmentajana.
Kiviharju oli pelipaikaltaan oikea laitahyökkääjä. Hän edusti urallaan SM-liigassa vain TPS:ää tehden yhteensä 359 runkosarjaottelussa tehot 36+66=102 ja hän keräsi 190 jäähyminuuttia. Pudotuspeleissä Kiviharju pelasi 67 ottelua tehopistein 10+11=21 ja keräten 36 jäähyminuuttia. Pienikokoinen Kiviharju tunnettiin TPS:ssä lähinnä nelosketjun "ärhäkkänä taistelijana", joka sai vastuuta erikoistilanteissa ja ärsytti vastustajia. Hän pelasi urallaan myös Ranskassa ja Tanskassa. Hänen poikansa Aron on oman ikäluokkansa maailmanlaajuisesti lahjakkaimpia kiekkoilijoita.